
A TOP-3.1.1-16-BK1-2017-00019 kódszámú, „Belterületi kerékpárút fejlesztés Tiszaalpáron” nevű pályázat keretén belül megvalósuló kerékpárút kivitelezője készrejelentette a munkát. A műszaki Átadás- átvétel megtörtént.
A mintegy 430 millió Ft-ból megépült kerékpárút- és a pályázati felhívás- fő célja a település külterületi részeinek belterülettel való összekötése, a településrészek közötti biztonságos kerékpáros megközelítés biztosítása.
Belterületen a nyomvonal azonban csak a meglevő aszfaltburkolatokra került felfestésre. Fontos változás azonban a Csokonai utcát érinti, ahol fehér szaggatott vonallal került kialakításra a kerékpárút.
A KRESZ szerint az út szegélye, valamint a fehér szaggatott vonal közötti terület a kerékpárút területe, ezért az úttesten autóval a kerékpárút nyomvonalán megállni TILOS, kizárólag a szaggatott vonalon kívüli részen. Azokon a szakaszokon, ahol sárga kerékpáros piktogrammok kerültek felfestésre az úttest használata nem változik, a kerékpáros közlekedésre azonban fokozott figyelmet kell fordítani.
Kérjük, a közlekedés során a megváltozott viszonyokra legyenek figyelemmel!

